
R E F E R A T,

privind aprobarea dobândirii de către Municipiul Timişoara, a terenului ce face obiectul renunţării la dreptul de proprietate de către Charaba M Samir


	Biroul Clădiri şi Terenuri

	Având în vedere adresa nr.CT2015-4946 din 21.07.2015, înregistrată la Primăria Municipiului Timişoara, către Charaba M Samir, prin care ne înştiinţează că, renunţă la dreptul de proprietate asupra imobilului-teren situat în Timişoara, Calea Martirilor nr.105, înscris în C.F. nr.414295-Timişoara, în suprafaţă de 668 m.p., din acte şi 677m.p., măsurată, reprezentând teren intravilan pentru stradă ; 
Având în vedere, “Declaraţia de renunţare la dreptul de proprietate” autentificată cu nr.3712 din 21.07.2015, la Societatea Profesională Notarială ”Românu”, de către Notar Public, Românu Remus, prin care proprietarul tabular al imobilului-teren menţionat mai sus, declară că, renunţă la dreptul de proprietate asupra acestuia. Totodată declară că, imobilul-teren, nu este grevat de sarcini sau servituţi ;
	În conformitate cu prevederile art.562, alin.2 din Codul Civil, în Cartea Funciară nr.414295-Timişoara, a fost notată declaraţia de renunţare la dreptul de proprietate, de către Charaba M Samir ;
	În conformitate cu prevederile art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
	Având în vedere cele menţionate mai sus şi faptul că, din declaraţia proprietarului şi extrasul de Carte Funciară, rezultă că, destinaţia imobilului-teren, “este pentru stradă”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate public :

      PROPUNEM :

Emiterea de către Consiliul Local al Municipiului Timişoara, a unei hotărâri, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara Calea Martirilor nr.105, înscris în C.F. nr.414295-Timişoara, în suprafaţă de 668 m.p., din acte şi 677 m.p., măsurată, care face obiectul renunţării la dreptul de proprietate, de către Charaba M Samir şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru stradă.
 
   ADMINISTRATOR PUBLIC,		         	                        SECRETAR,
	  Sorin-Iacob Drăgoi					             Ioan Cojocari





  DIRECŢIA URBANISM,                                    SERVICIUL BANCA DE DATE  
URBANE şi CADASTRU,
          Emilian-Sorin Ciurariu			                                Dan Robescu      





DIRECŢIA CLĂDIRI, TERENURI   		  BIROUL CLĂDIRI şi TERENURI
		şi DOTĂRI DIVERSE
	      Laura Koszegi                                                      Călin-Nicuşor Pîrva  




									             CONSILIER,

									            Ilie Dumbravă			             	 
    


                                                               AVIZAT:
                                                         Serviciul Juridic,

